ट्रंप ने कुवैत के अमीर शेख सबा अल अहमद अल सबा के साथ एक संयुक्त संवाददाता सम्मेलन में कहा, मैं मध्यस्थता करना चाहूंगा. उन्होंने कहा, मैं सोचता हूं कि इसे ईमानदारीपूर्वक आसानी से हल किया जा सकता है. सऊदी अरब, बहरीन, संयुक्त अरब अमीरात और मिस्र ने पांच जून को कतर के साथ अपने राजनयिक एवं आर्थिक संबंध खत्म कर लिए थे. इन देशों ने कतर पर ईरान तथा चरमपंथी इस्लामी गुटों से संबंध रखने का आरोप लगाया था.